

**จดหมายข่าว**

กองคลัง องค์การบริหารส่วนตำบลวังคีรี

ฉบับที่ 1 ประจำเดือนธันวาคม ประจำปีงบประมาณ 2561

www.wangkere.go.th

**การจัดเก็บภาษี ประจำปี 2561**

 ขอเชิญชำระภาษีบำรุงท้องที่ ภาษีโรงเรือนและที่ดิน ภาษีป้าย ประจำปี 2561 ณ ที่ทำการองค์การบริหารส่วนตำบลวังคีรี ด้วยใกล้ถึงกำหนดเวลาที่ต้องยื่นแบบแสดงรายการแห่งทรัพย์สินและชำระภาษีประจำปี 2561 จึงประกาศให้เจ้าของที่มีทรัพย์สินตั้งอยู่ในเขตองค์การบริหารส่วนตำบลวังคีรี ซึ่งอยู่ในข่ายต้องชำระภาษีไปยื่นแบบแสดงรายการและชำระภาษีประจำปี 2561 ดังนี้

 **1. ภาษีบำรุงท้องที่** กำหนดยื่นแบบ (ภ.บ.ท.5) และชำระภาษีตั้งแต่เดือนมกราคม – เดือนเมษายน 2561

 **2. ภาษีโรงเรือนและที่ดิน** กำหนดยื่นแบบ (ภ.ร.ด.2) ตั้งแต่เดือนมกราคม – เดือนกุมภาพันธ์ 2561 ชำระภาษี ภายใน 30 วัน นับแต่วันถัดจากวันที่ได้รับแจ้งประเมิน

 **3. ภาษีป้าย** กำหนดยื่นแบบ (ภ.ป.1) ตั้งแต่เดือนมกราคม – เดือนมีนาคม 2561 ภายใน 15 วัน นับแต่วันที่รับแจ้งการประเมิน

 องค์การบริหารส่วนตำบลวังคีรี จึงขอให้ท่านที่มีทรัพย์สินที่อยู่ในข่ายต้องชำระภาษี โปรดไปยื่นแบบและชำระภาษีตามเวลาข้างต้น ณ กองคลัง องค์การบริหารส่วนตำบลวังคีรี หากพ้นกำหนดแล้ว ท่านจะมีความผิดและต้องชำระเงินเพิ่มหรือถูกปรับตามที่กฎหมายกำหนด



อย่าลืมมาชำระภาษี

กันเยอะ ๆ น่ะครับ

เพื่อพัฒนาท้องถิ่นของเรา